Diari Oficial de la Generalitat Valenciana


Sumari del DOGV 9233, del 13-12-2021 (2021/11826)

ACORD de 8 de novembre de 2021, de la Conselleria d'Hisenda i Model Econòmic, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Luis Ferrer Alonso.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9233

Data del DOGV
:   13-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11689


Data del document
:   08-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 de novembre de 2021, de la Conselleria d'Hisenda i Model Econòmic, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Luis Ferrer Alonso. [2021/11373]  
Núm. d'expedient: ABI 421/2021.  
Causant: Luis Ferrer Alonso. DNI: \*\*\*\*652\*\*.  
Lloc i data de la defunció: Higüey (República Dominicana), 9 de novembre de 2017.  
Últim domicili: Hoyo de Friusa, Bávaro (República Dominicana).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant un escrit presentat per l'Advocacia General de la Generalitat del procediment d'execució hipotecària 974/2013, seguit en el Jutjat de Primera Instància núm. 4 de Moncada. En aquest es comunica la defunció de Luis Ferrer Alonso, sense haver atorgat testament. No s'hi adjunta documentació acreditativa d'aquestes circumstàncies.  
  
Sol·licitada per aquesta direcció general documentació personal del causant, finalment el jutjat aporta el certificat de defunció, en què figura com a data de defunció el 9 de novembre de 2017, així com certificat d'últimes voluntats, en què consta que no va atorgar testament.  
  
De les actuacions dutes a terme per aquesta direcció general, queda acreditat que el causant va estar empadronat a l'Ajuntament de Moncada.  
Per tot això, i atés que no consten, en principi, persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments de dret  
En compliment del que s'ha previst en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Prime  
Incoar el procediment de declaració de la Generalitat com a hereua abintestat de Luis Ferrer Alonso, d'acord amb el que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i les comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili del causant, al del lloc de la defunció i on radiquen la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 8 de novembre de 2021.- La directora general del Sector Públic i Patrimoni: Isabel Castelló García.